Photo of Die Gartenlaube (1869) 413
All free photos → Industry Pictures → Photos of Instruments → Photo of Die Gartenlaube (1869) 413
Deutsch: Seite 413 aus "Die Gartenlaube".
English: Page 413 from journal Die Gartenlaube for 1869.
Extracted image (if any): File:Die Gartenlaube (1869) b 413.jpg - hi res, ~2.5 MB. Cape Town Rifles (Dukes) - Wikipedia
Die Cape Town Rifles (Dukes) is 'n reserwemagregiment in die Suid-Afrikaanse Infanteriekorps van die Suid-Afrikaanse Leër. Dit bestaan sedert 1855, en het 'n geskiedenis wat aktiewe deelname aan verskeie koloniale veldslae, die Tweede Vryheidsoorlog, die Eerste Wêreldoorlog, die Tweede Wêreldoorlog, die Grensoorlog, en die Noodtoestand insluit. Die regiment het verskeie gevegsonderskeidings verwerf, en oor die jare is baie lede met dekorasies vereer. Sy leuse is Semper eadem ('Altyd dieselfde').
Geskiedenis (Chronologie)[wysig | wysig bron]
Gestig in 1855 as 'n vrywilligereenheid - oorspronklik heet die eenheid die 'Cape Rifle Corps', maar dit staan ook as die 'Cape Royal Rifles' en die 'Cape Town Volunteer Rifles' bekend.
Na 'n parade ter ere van die hertog van Edinburgh in 1867 word die eenheid die 'Duke of Edinburgh's Own Volunteer Rifles' genoem.
9de Grensoorlog (1877-78) - aktiewe diens in die Transkei.
In die Transkei gestasioneer gedurende die Anglo-Zoeloe-oorlog (1879).
Gewere-oorlog (1880-81) - aktiewe diens in Basoetoland.
Vanaf die 1880's is die regiment se bynaam 'the Dukes'.
Betsjoeanaland-veldtog (1897) - aktiewe diens in die Langberg (Noord-Kaap).
Tweede Vryheidsoorlog (1899-1902): ontplooi om die hoofspoorlyn in die Wes-Kaap te beskerm; in operasies teen Kaapse rebelle in Griekwaland-Wes; om verskeie dorpe in die noord-Kaap te beskerm; en as deel van die mag wat gestuur is om genl Jan Smuts se beleg van Okiep te beëindig.
Ontvang 'n Koningsvaandel in 1904 ter erkenning aan sy diens in die Tweede vryheidsoorlog.
In 1913 by die Burgermag van die nuwe Unie Verdedigingsmagte as die '2de Infanterie (Duke of Edinburgh's Own Rifles)' ingelyf.
Duits Suidwes-Afrika-veldtog (1914-15): in 'n ondersteuningsrol by genl Louis Botha se Noordelike Mag.
Baie lede sluit aan by die 1ste Suid-Afrikaanse Infanterieregiment en veg in Egipte en op die Wesfront in Frankryk.
In 1930 met die Wiltshire Regiment (tans die Royal Gloucestershire, Berkshire & Wiltshire Regiment) in die Britse Leër affilieer.
In 1930 word die Graaf van Athlone as opperkolonel aangestel - hy beklee die amp tot sy dood in 1957.
Herdoop tot 'Duke of Edinburgh's Own Rifles' in 1932.
Oos-Afrika-veldtog (1940-41) - aktiewe diens in Kenya, Somaliland, en Ethiopië, insluitend die slag van El Wak, operasies aan die Jubarivier, die inval in Ethiopië, die slag van Combolcia, en die slag van Amba Alagi.
Noord-Afrika-veldtog (1941-42) - aktiewe diens in Egipte en Libië, insluitend die slag van Sidi Rezegh, die besetting van die Gazala-linie, die verdediging van El Alamein, en die klimaktiese slag van El Alamein.
In Transvaal gestasioneer as 'n tenkopleidingbataljon vanaf 1943 tot 1945.
Italiaanse veldtog (1945) - het nie aan enige gevegte deelgeneem nie.
Die regiment vier sy eeufees in 1955.
Met republiekwording in 1961 verander die regiment sy naam na 'Cape Town Rifles'.
In 1966 verander die regiment sy naam weer, na 'Cape Town Rifles (Dukes)', om die ou bynaam te bewaar.
Ontvang die Vryheid van Toegang tot die Stad Kaapstad in 1967.
Vanaf 1968 tot 1993 is burgermagdiens verpligtend ('nasionale diensplig').
Grensoorlog (1966-89): verskeie operasionele diensbeurte in noordelike Suidwes-Afrika en suidelike Angola.
Noodtoestand (1985-90): verskeie keer vir binnelandse veiligheidsdienste opgeroep.
Toe die Burgermag na 1994 in die reserwemag omskep is word die CTR 'n reserwemageenheid.
Die regiment vier in 2005 sy 150ste bestaansjaar.
Gevegsonderskeidings[wysig | wysig bron]
East Africa 1940-41; El Wak; The Juba; Combolcia; Amba Alagi
Western Desert 1941-43; Sidi Rezegh; Gazala; Alem Hamza; Alamein Defence; El Alamein.
MacKenzie, A.G. (1957). The Dukes.
Ontsluit van "https://af.wikipedia.org/w/index.php?title=Cape_Town_Rifles_(Dukes)&oldid=1494876"	Kategorieë: Suid-Afrikaanse LeërSuid-Afrikaanse militêre eenhedeSuid-Afrikaanse militêre geskiedenis	Navigasie-keuseskerm
English	Wysig skakels	Die bladsy is laas op 11 Oktober 2016 om 13:11 bygewerk.